als_Latn dik_Latn sag_Latn
Beograd, 26 tetor 2014 – Koloneli Dragoljub Ilic, ish komandant I aeroportit të Prishtinës në një rrëfim tregon të gjitha ngjarjet në Kosovë, në fillim të viteve ’90. Ai thotë se nga një grup i vogël i UÇK-së arriti të shtohet në numër të madh. Kjo sipas tij për shkak të disa arsyeve, siç ishte mbështetja nga jashtë, por edhe kryesisht për shkak të gabimeve serbe. Ai thotë se në vitin 1993 grupi i Hashim Thaçit ka vrarë dy policë në Gllogoc. Atë natë është bërë vetëm hetimi, por të nesërmen dhe disa ditë në vazhdim kanë filluar bastisjet në Gllogoc dhe Skenderaj, dhe në gjithë Drenicën ndodhin represione kundër civilëve. Kjo sipas tij, ka bërë që UÇK të cilën e quan organizatë “terroriste” të shtohet në 200 njerëz. Ai shton se, për fat të keq, shpesh është përdorur represionit në vend që të bisedohej me shqiptarët e shquar.
“Kur u sulmua shtëpia e Adem Jasharit, përveç se ai u vra dhe disa terroristë të tjerë, u vranë shumë civilë. Pas kësaj UÇK-ja ishte rritur në rreth 2,000 njerëz. Gjatë gjithë kësaj kohe, duke krijuar një botë paralele në Kosovë – shton Iliç.
“Do tu tregojë një anekdotë nga ajo kohë. Ne vendosëm të bëjmë një hetim pikave të kontrollit nga Prishtina deri në kufi me Maqedoninë. Ne kemi dërguar një shqiptarë të besueshëm. Supozohej se nga 13 pikë kontrolli në shtatë do të marrin ryshfet, në tre sigurisht jo, ndërsa në tre ndoshta. Kur u kthye shqiptari, befasia nuk kishte fund, mito merrnin në çdo pikë, përfundon Iliç.
Pra derisa serbët mbanin gjithë pushtetin, shqiptarët u dëbuan dhe u larguan duke u marrë me trafikimin e drogës, blerjen e armëve dhe gjatë gjithë kohës punonin për “gjënë e tyre”
“Njerëzit në pushtet gjatë nuk e dinin se çfarë bënin shqiptarët, pasi ishin të ngarkuar me ndarjen e pushtetit. Vetëm në vitin 1995-96. kanë vërejtur se në radhët e shqiptarëve po ndodh diçka. Por atëherë ishte tepër vonë. Këtë serbët e Kosovës askujt nuk kanë guxuar tu pranojnë apo njoftojnë kreun e shtetit. Fillon mashtrimi i madh në mes të Prishtinës dhe Beogradit. Autoritetet serbe pohonin se në Kosovë asgjë nuk ndodhë, çdo gjë është nën kontroll dhe se me siguri nuk do të ketë një konflikt – tregon Iliç.
Ai shpjegon se shqiptarët ishin në gjendje për të blerë të gjitha dhe të paguajnë. Kështu përshkruan korrupsionin e lirë përmes anekdotës të cilën shpesh e thoshin shqiptarët “Zoti ruaje që kurrë pushtetit ynë të mos kthehet sepse tek tanët çdo gjë ishte shtrenjtë. Tek ju çdo punë përfundon me disa qindra marka”.
“Shqiptarët e pasur ishin të lidhur me zyrtarë dhe serbët e shquar kinse nuk përziheshin në politikë. Ata krijonin kompani të mëdha, kompani të transportit që kur të vije koha tu vënë në dispozicion UÇK-së. Policia vepronte vetëm gjatë ditës ndërsa natën shqiptarët fusnin armë dhe kontrabandonin. Nëse hasnin policinë, ajo zgjidhej me para, andaj është I njohur pseudonimi I shqiptarëve për zyrtarët e policisë në Kosovë “Ljet marka”, d.m.th. dhjetë marka – shpjegon bashkëbiseduesi duke shtuar se për shkak të korrupsionit, kontrollit të dobët dhe arrogancës ngadalë rrëshqiste Kosova nga duart e tyre.
Ai merr në vijim shembullin se si në pikën e kontrollit në Komoran në aksin rrugor Prishtinë-Pejë, gjatë ditës kujdestaronin dy policë.
“Kalonin gjatë ndërrimit 500 automjete, dhe nëse për çdo të dhjetin merrnin nga dhjetë marka, ishin 500 Marka gjermane në ditë. Dhe kështu ishte çdo ditë, përshkruan Koloneli Ilic se çfarë ka ndodhur në Kosovë, duke theksuar se korrupsioni dhe paaftësia shkatërruan autoritetet serbe në Kosovë, me krijimin e UÇK-së dhe mbështetjes perëndimore nuk ishin të afta të përballen që kjo pjesë e shtetit të mbetet në Serbi .
Ai kritikat i adreson tek politik bërja serbe. Ai këtë e ilustron me një politikan në ngritje I cili edhe sot është në pushtetin e Serbisë.
“Ka qenë arkëtar në Fushë Kosovë, dhe si një kuadër i besuar bëhet kryetar I një komune ku jetonin 37.000 shqiptarë dhe 250 romë. i gjithë pushteti është i serbëve. Ai përparon mjaft shumë, madje para sulmeve i biri i tij i mitur, pa leje makinë aksidenton një rezervist para kazermës, dhe nuk përgjigjet për vdekjen e ushtarit por kjo i përshkruhet UÇK dhe NATO-së. Shumica asokohe që merreshin me politik dhe është thirrur në patriotizëm me sukses këtë e kanë materializuar dhe nga Kosova janë larguar plot para. Me patundshmëri në tërë Serbin dhe Mali I Zi, derisa popullata e zakonshme ka jetuar në varfëri në kampet e refugjatëve. Ishin të mbrojtur nga çfarëdo pasoja, thotë me pezëm Ilic.
Për shkak të numrit të madh të funksioneve që numri i vogël i serbëve kishin në Kosovë, si dhe faktit që serbët në firmat e tyre kishin obligim punë, 70 për qind e rezervistëve të Ushtrisë jugosllave ishin nga pjesë tjera të Serbisë.
“Në Kosovë kishim 50.000 popullatë të aftë ushtarake serbe. Kjo ishte e mjaftueshme që përbërja rezerva të plotësohet, por ky nuk ishte rast. Shumë prej tyre kanë zënë funksione pas dëbimit të shqiptarëve apo ishin në polici, respektivisht punonin në firma. Problemi ishte MPB e Serbisë që kishte marrë mjaft shumë njerëz nga përbërja rezervë e UJ. Fjala ishte për vozitës, gjuajtës, ndërsa mjaft shumë në mënyrë vullnetare kanë shkuar në përbërje rezervë të policisë, pasi kishin paga të mira dhe të rregullta, thotë ai.
Gjatë sulmeve ai thotë se kanë pasur komandën në Grand Hotel e më pas në Kishnicë. Sipas tij, nga aeroporti i Prishtinës kanë arritur të tërheqin 32 mig 21.
“E kemi ditur kur Avaksët fluturojnë dhe incizojnë renditjen e fluturakeve. Pas kësaj vetëm do t’i lëviznim nga 50 metra dhe kur fluturonin avionët e NATO-së ata do të hidhnin mjetet shpërthyese në GPS koordinatat e marra paraprakisht dhe do të gjuanin në të zbrazët. Asnjë avion nuk është shkatërruar. Pas përfundimit të sulmeve të gjitha janë dërguar në Beograd dhe Nish”, tha ai. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn